
TURISTIČKA ZAJEDNICA GRADA PAKRACA OBJAVLJUJE

POZIV

za iskaz interesa za postavljanje zabavnih sadržaja i atrakcija za djecu i obitelji u sklopu 17. Sajma slavonski banovac koji se održava 10. listopada 2026. u Pakracu.
I.
Turistička zajednica Grada Pakraca kao organizator 17. Sajma slavonski banovac u Pakracu, poziva sve zainteresirane da po općim i posebnim uvjetima dostave prijavnicu za postavljanje zabavnih sadržaja i atrakcija za djecu i obitelji.
II.
Prijavnica se dostavlja za zakup površine za pružatelje zabavnog sadržaja.

Javne površine dodjeljuju se prema raspoloživim lokacijama i površinama predviđenima za navedene vrste ponude prikazanima na kartografskom prikazu u prilogu Javnog poziva, a ukupne površine od 964 m2.

Na predmetnoj površini dopušteno je postavljanje isključivo zabavnih i rekreativnih sadržaja
namijenjenih djeci i obiteljima, i to kako slijedi:
• tematske igraonice na napuhavanje s avanturističkim i inspirativno-edukativnim motivima (veći i manji napuhanci)
• veliki set raznovrsnih igraonica na napuhavanje namijenjenih mlađoj djeci
• bungee trampolin
• zabavni uređaji i pokretne atrakcije atrakcije (go cart, vodene lopte, vrtuljci, vlakići i sl.) 
• zabavne sprave i atrakcije različitih sadržaja i funkcija ne veće od 50 m2, uključujući sigurnu zonu potrebnu za slobodno kretanje prolaznika
• prednost imaju prijave koje uključuju tematski osmišljene i originalne sadržaje koji doprinose dodatnoj vrijednosti i doživljaju manifestacije 
Sadržaji moraju biti primjereni djeci i obiteljima te organizirani na način koji osigurava sigurnost korisnika i nesmetano odvijanje programa. Prijavitelj je dužan osigurati tehničku ispravnost, nadzor nad korištenjem uređaja te pridržavanje svih važećih sigurnosnih i zakonskih propisa.


III.
Gore navedene zakupne površine dodjeljuju se na korištenje 10. listopada od 07:00 sati do 22:00 sata, na prostoru pješačke zone u Pakracu – Trg bana J. Jelačića i Ulici Hrvatskih velikana, po cijeni od 1,00 €/m2.
IV.
U svrhu pripreme i organizacije 17. Sajma slavonski banovac, nakon službene potvrde o izboru ponuditelja zabavnog sadržaja, potrebno je uplatiti kotizaciju na račun Turističke zajednice Grada Pakraca, otvoren kod Privredne banke Zagreb IBAN: HR7723400091100159263, model: 00, poziv na broj: navesti OIB, svrha doznake: Kotizacija – ZABAVNA ZONA. U slučaju da prijavitelj odustane od dodijeljene pozicije, uplaćeni iznos se ne vraća.

Informacije za uplatu kotizacije biti će dostavljene odabranim ponuditeljima pri potvrdi odabira sadržaja i lokacije.
V.
Naknada uključuje:
· Korištenje javne gradske površine
· Priključak struje za pozicije sa predviđenim strujnim priključkom
· Promociju kroz 17. Sajam slavonski banovac
VI.
Obveze izlagača:

· Izlagaču se zabranjuje isticanje bilo kakvih reklamnih materijala bez dogovora s organizatorom (banner, suncobran i slično)
· Izlagač osigurava o svom trošku inventar potreban za rad i obavljanje djelatnosti
· Dodijeljenu površinu, izlagač treba vratiti u stanju u kojem je istu i preuzeo
· Izlagač je dužan pridržavati se ugovorenog radnog vremena
· Izlagač je dužan ishodovati potrebne dozvole i suglasnosti nadležnih tijela, poštovati higijensko-tehničke uvjete te uskladiti obavljanje djelatnosti sa svim relevantnim zakonskim propisima i podzakonskim aktima koji se odnose na istu
· Izlagač je dužan pridržavati se mjera iz Naredbe o mjerama kontrole za suzbijanje afričke svinjske kuge u Republici Hrvatskoj (Narodne novine, br. 154/2025) 
· Na svakoj dodijeljenoj poziciji treba biti istaknut naziv izlagača te cjenik usluge.


VI.
Napomene i upute za izlagače:

· Pravo sudjelovanja na javnom pozivu imaju pravne i fizičke osobe koje su registrirane za obavljanje navedenih djelatnosti.
· Rok za prijavu izlagača je petak 25.9.2026. godine do 15:00h
· Izlagači svoje prijavnice dostavljaju isključivo mailom na: slavonski.banovac@gmail.com ili poštom na adresu Turističke zajednice Grada Pakraca, Hrvatskih velikana 3, 34550 Pakrac.
· Turistička zajednica Grada Pakraca će zainteresirane obavijestiti o ishodu dostavljenih prijava na kontakt broj ili e-mail naveden na prijavnici.
· Svi prijavitelji obvezni su uz prijavnicu dostaviti opis zabavnih sprava s kojim planiraju doći, slike i navesti površinu koju pojedina sprava zauzima
· Cijena zakupa pozicije obračunava se po površini koju sprava zauzima + potreban prostor/sigurnosnu zonu oko same sprave
· Prednost pri odabiru imaju vizualno atraktivne sprave, sprave srednjovjekovnog karaktera ili tematike i sprave inovativnog sadržaja
· Organizator zadržava pravo pozicioniranja i selekcije ponuđenih zabavni sprava
· Na prostoru zabavnog parka nije dozvoljeno puštanje glazbe za vrijeme trajanja programa na glavnoj pozornici i organizator zadržava pravo odabira glazbe koja se pušta u za to predviđeno vrijeme
· Na prostoru parka nije dozvoljena niti jedna druga djelatnost (trgovina, ugostiteljstvo i sl.)
· Svi prijavljeni izlagači biti će obaviješteni o dodijeljenoj poziciji i prihvaćenim spravama.
· Izlagači su dužni pridržavati se dodijeljenog rasporeda 
· Karta dostupnih površina je sastavni dio ovoga poziva i nalazi se na službenoj stranici Turističke zajednice Grada Pakraca, www.tz-pakrac.hr
· Ponude i prijavnice koje ne ispunjavaju tražene uvjete, koje nisu dostavljene u traženom obliku i sadržaju ili nisu dostavljene u propisanom roku neće se razmatrati.
· Ukoliko nakon dostave ispunjene prijavnice iz bilo kojeg razloga izlagači budu spriječeni sudjelovati, potrebno je na vrijeme obavijestiti organizatora, a ne kasnije od petka 02.10.2026.
· Rok za uplatu je 7 dana od potvrde pozicije 
· Svim izlagačima koji ne izvrše uplatu kotizacije do navedenog roka, neće biti omogućeno sudjelovanje na sajmu
· Ukoliko izlagač odustane od dodijeljene lokacije, uplaćena kotizacija se ne vraća
· Proizvode i izložbeni sadržaj izlagača mogu se donijeti i složiti 10. listopada 2026. godine od 7:00 do 9:00 sati. 
· Izlagači se obvezuju da će biti prisutni na štandu u subotu, 10. listopada 2026. godine od 9:00 do 22:00 sata.
· Izlagači potpisom prijavnice prihvaćaju uvjete izlaganja.


VII.
Sve informacije vezano za organizaciju možete dobiti na slijedećim brojevima telefona: 034/411-288, 098/436-176 i e-mail: slavonski.banovac@gmail.com.
Izlagači potpisom prijavnice prihvaćaju uvjete izlaganja.
Turistička zajednica Grada Pakraca zadržava pravo odabira zaprimljenih prijava izlagača i korekcije rasporeda te o istom ne mora davati posebna obrazloženja i pri svemu ne snosi nikakvu odgovornost
VIII.
Prijavnice koje ne ispunjavaju tražene uvjete, koje nisu dostavljene u traženom obliku i sadržaju ili nisu dostavljene u propisanom roku neće se razmatrati. 
Pravo sudjelovanja na javnom pozivu imaju pravne i fizičke osobe registrirane za obavljanje navedenih djelatnosti.

Turistička zajednica Grada Pakraca






Dobro nam došli na 17. Sajam Slavonski banovac!

